<classify> Katika hafla ya kukabidhi nyumba hizo jana, Mwenyekiti wa SHIWATA, Cassim Taalib alisema mpango wa ujenzi wa nyumba hizo ni endelevu mpaka hapo ekari 300 zilizotengwa kwa ujenzi zitakapojengwa nyumba kwa mpango wa kuchangiana.Taalib alisema aina za nyumba zinazojengwa kwa sasa ni za matofali ya saruji ya chumba kimoja kwa Sh 750,000, nyumba za vyumba viwili na sebule kwa Sh milioni 3.8 na nyumba kubwa ya Sh milioni. 6.4.Alisema kipa wa zamani wa Yanga na timu ya Taifa, Hamisi Kinye anatarajiwa kukabidhiwa nyumba yake Desemba mwaka huu pamoja na wasanii wengine Lilian Ndelwa, Edson Mwela, Happyness Magese, Asheri Kazeba, Jaqueline Joseph na Suzan Moshi ambao wamebadilisha nyumba walizokuwa wakabidhiwe za udongo na sasa watachukua nyumba zilizojengwa kwa saruji.Mwenyekiti Taalib alisema SHIWATA imeandaa mpango mkakati wa kuingiza umeme na maji katika kijiji hicho kabla ya Desemba na tayari kikundi cha wasanii kimepiga kambi ya kujiandaa kurekodi tamthiliya ya Maisha ya Bongo katika kijiji hicho.  <topic>: michezo 